钦定古今图书集成/明伦汇编/家范典/第007卷 > 《汉刘熙释名》 > 《释亲属》
## 钦定古今图书集成/明伦汇编/家范典/第007卷 > 《汉刘熙释名》 > 《释亲属》

祖，祚也，祚物先也。又谓之“王父”。王，暀也，家中所归往
也。王母亦如之。

“曾祖”从下推上祖位，转增益也。

“高祖”高，皋也，最在上。皋，鞱诸下也。

又

“孙”，逊也。逊遁在后生也“曾孙”，义如曾祖也。

《元孙》，元，悬也。上悬于高祖，最在下也。

元孙之子曰“来孙”，此在无服之外，其意疏远，呼之乃
来也。

“来孙之子曰昆孙”，昆，贯也。恩情转远，以礼贯连之耳。
“昆孙之子曰仍孙”，以礼仍有之耳，恩意实远也。
“仍孙之子曰云孙”，言去己远如浮云也。皆为早娶晚
死寿考者言也。

又

父之世叔父母曰《从祖父母》，言从己亲祖，别而下也，
亦言随从己祖以为名也。

《礼记》：